Netop nu er politiets teknikere i gang med at undersøge gerningsstedet i skudssagen fra Brønderslev. Politiet leder blandt andet efter gerningsvåbnet.

Politiet fortæller til TV2/NORD at den anholdte 18-årige mand, er en de kender meget godt i forvejen. I huset i Knudsgade opholdt den 24-årige Ahmad Iskandarani sig sammen med sin kæreste. - Vi lå og sov da jeg hørte et kæmpe brag. Jeg troede først at det var hunden, der havde væltet noget. Men så så jeg et hul i vinduet, siger han til TV2/NORD og fortsætter: - Jeg bad min kæreste gemme sig på badeværelset og ringede så til politiet. Afhøringen af den anholdte er endnu ikke gået i gang.